title: "B\u00f6le Bonken/s\u00f6"
text: "Bandix Friedrich Bonken, wan hi ialer wiar, uk B\u00f6le n\u0113mt (* 18. Mai 1839 \u00fc\u00fcb Gr\u00f6\u00f6di, \u2020 10. April 1926 \u00f6n Faartuft) wiar en Skuulmaister. Sin Jungenstir her hi \u00fcp Lungn\u00f6\u00f6s, leeterhen giar hi hent\u00f6 Aamrem.\n\nLeewent \n\u00dcs Bandix trii Jaaren ual wiar, faarti hi me sin Aalern fan Gr\u00f6\u00f6di hent\u00f6 Nuur\u0111erh\u00f6rn \u00fcp Lungn\u00f6\u00f6s. Diar aurnem sin Aalern en Buernstair, wat bit 1963 \u00f6n Bidreft blef. Bandix sin Gooki wiar Broder Bonken, hoken Buer en uk skuulm\u00e4\u00e4ster fuar di Jungen \u00fcp Lungn\u00f6\u00f6s wiar. Broder Bonken storew \u00f6n't Jaar 1881.\n\nEe\u0111er't Friimaakin wiar Bandix Helper bi di Skuulmaister \u00f6n Enge. Fan 1858 bit 1860 liirti hi Skuulmaister \u00f6n't Semin\u0101r fan Tondern. 1865 gair hi hent\u00f6 Neebel \u00fcp Aamrem, en diar wiar hi Skuulmaister en K\u00f6ster. Di Naam B\u00f6le fing Bandix \u00fcp Aamrem; dit meent sa fuul \u00fcs Unkel. Sin leewent lung aarberti hi fuar di Kristlichi Gloov en di Friisk Spraak.\n\n1892, hi wiar man jest 53 Jaaren ual, uur hi pensjoniaret, aurdat hi knaap jit luke k\u00fcr. Hok Jaaren leeter wiar hi blinj. Ee\u0111er sin Pensjoniaring wiar B\u00f6le we\u0111er aaft \u00fcp Lungn\u00f6\u00f6s, gair fan H\u00fcs t\u00f6 H\u00fcs en h\u00f6l Biibelst\u00fcnen of. Hi wust fuul Biibelstairen \u00fct Haur, en sa k\u00fcr hi sin St\u00fcnen uk maaki, wan hi blinj uuren wiar.\n\nBandix Bonken es 1926 \u00f6n Faartuft storewen, huar hi t\u00f6 Bisjuk wiar.\n\nSkelter\n\nBoker \n Bandix Friedrich Bonken: Lidjan unt \u00d6mrang-and Halleg-Fresk. Jensen, Breklum 1914\n Bandix Friedrich Bonken: An Lidjenbuk unt Fresk. Jensen, Breklum 1925\n\nLuki uk diar \n Halagfresk\n\nBonken\nBonken"